ព្រះរាជាណាចក្រកម្ពុជា



ក្រុមហ៊ុន ឬទ្ធីក្រានីត (ខេមបូឌា)​ ឌូ អិលធីឌី

**RITHY GRANITE (CAMBODIA) CO.,LTD**

លេខ :………………… ស.ប្រ/........

ជាតិ សាសនា ព្រះមហាក្សត្រ

3

ស្តីពី

ការចុះកិច្ចសន្យាការងារ

រវាងបុគ្គលិក និង អ្នកដំណាងអោយក្រុមហ៊ុន

*នៅរាជធានីភ្នំពេញ, ថ្ងៃទី...........ខែ...........ឆ្នាំ.............*

រវាង

អ្នកតំណាង រវាងខ្ញុំបាទ/នាងខ្ញុំឈ្មោះ................................អាយុ........................មុខដំណែង............................លេខអត្តសញ្ញាណប័ណ្ណសញ្ជាតិខ្មែរ...................................ចុះថ្ងៃទី............ខែ..​................. ឆ្នាំ........... ដែលហៅថា ភាគី “ក” នៃក្រុមហ៊ុន ឫទ្ធីក្រានីត្រ (ខេមបូឌា) ។

និង

បុគ្គលិក ខ្ញុំបាទ/នាងខ្ញុំឈ្មោះ...................................ភេទ..........អាយុ...........មុខដំណែង...........................

លេខអត្តសញ្ញាណប័ណ្ណសញ្ជាតិខ្មែរ...................................ចុះថ្ងៃទី............ខែ..​.............ឆ្នាំ........... ដែលហៅថា ភាគី “ខ” នៃក្រុមហ៊ុន ឫទ្ធីក្រានីត្រ (ខេមបូឌា) ។

កិច្ចព្រមព្រៀង

អ្នកតំណាងក្រុមហ៊ុន ឫទ្ធីក្រានីត (ខេមបូឌា) បានព្រមព្រៀងជួលបុគ្គលិក ហើយបុគ្គលិកបានព្រមព្រៀងធ្វើការងារជូន ក្រុមហ៊ុន ដោយសោមនស្យ និងលក្ខខណ្ឌដូចតទៅ៖

ប្រការ១៖ កាលបរិច្ឆេទចាប់ផ្តើមការងារ និងថេរវេលាសាកល្បង

បុគ្គលិកត្រូវចាប់ផ្តើមការងាររបស់ខ្លួន នាថ្ងៃទី..........ខែ............ឆ្នាំ............. ។ បុគ្គលិក ត្រូវស្ថិតនៅក្នុងរយៈ​ពេលសាកល្បងចំនួន ៣(បី)ខែ ។ នៅក្នុងរយៈពេលសាកល្បងនេះ ភាគីនិមួយៗ អាចបញ្ចប់កិច្ចសន្យានេះបាន​ដោយជួនដំណឹងមុនទៅភាគីម្ខាងទៀត រយៈពេល ៧(ប្រាំពីរ)ថ្ងៃ នៃថ្ងៃធ្វើការ ។

ប្រការ២៖ មុខងារនិងទីកន្លែងការងារ

២.១ បុគ្គលិក យល់ព្រមបំពេញការងារ “..............................................” នៅ ............................................ ដែលមានអាសយដ្ឋានផ្ទះលេខ................ផ្លូវលេខ...............សង្កាត់.........................ខណ្ឌ........................រាជធានីភ្នំពេញ ។ លិខិតអធិប្បាយការងារ នឹងត្រូវផ្តល់ជូនបុគ្គលិកដោយភាគី “ក” ។

២.២ បុគ្គលិក ត្រូវបំពេញការងាររបស់ខ្លួនប្រកបដោយវិជ្ជាជីវៈ ស្របតាមក្រមសីលធម៌និងដើម្បីផល​ប្រយោជន៍ខ្ពស់របស់បុគ្គលិក ។ បុគ្គលិក ត្រូវបំពេញការងារខាងលើដោយខ្លួន​ឯង ដោយយកចិត្តទុកដាក់និងប្រុង​ប្រយ័ត្ន និងដោយស្មោះត្រង់ជានិច្ច ។ នៅក្នុងរយៈពេលនៃកិច្ចសន្យានេះ បុគ្គលិកមិនត្រូវចូលរួមធ្វើសកម្មភាព​ផ្សេ-ងៗ ដូចជាសកម្មភាពពាណិជកម្ម ឬបំពេញការងារណាមួយ ទោះក្នុងនាមជាបុគ្គលិក ប្រធានផ្នែក កម្មករ ទីប្រឹក្សា មន្ត្រី នាយក ឬក្នុងគុណភាពណាដទៃទៀតក៏ដោយ ទោះជាដោយផ្ទាល់ឬដោយប្រយោល និងទោះបីជាមានឬគ្មាន​ប្រាក់ឈ្នួលក៏ដោយ ប្រសិនបើមិនមាន ការព្រមព្រៀងជាលាយក្ខណ៍អក្សរជាមុនពីក្រុមហ៊ុន ។

បុគ្គលិក យល់ព្រមតាមខ្លឹមសារនៃ កិច្ចព្រមព្រឿងស្តីពី ការរក្សាការសម្ងាត់ និងការមិនប្រកួតប្រជែង ដែល​ជាផ្នែកនៃកិច្ចសន្យានេះ ។

ប្រការ៣៖ ប្រាក់ឈ្នួលនិងអត្ថប្រយោជន៍បន្ថែម

៣.១ ទាំងនេះ ជាផលតបស្នងនៃការបំពេញការងារ ក្រុមហ៊ុន ត្រូវបង់ប្រាក់ឈ្នួលសុទ្ធសាធ ចំនួន..............​ដុល្លាសហរដ្ឋអាមេរិក ក្នុងមួយខែ ជួនទៅបុគ្គលិក ។ បុគ្គលិក ទទួលបានប្រាក់និងអត្ថប្រយោជន៍​បន្ថែមស្របទៅ​តាមគោលនយោបាយស្តីពីប្រាក់និងអត្ថប្រយោជន៍បន្ថែម ដែលកំណត់ដោយក្រុមហ៊ុន ។

៣.២ បុគ្គលិក ជាអ្នកទទួលបន្ទុកបង់ពន្ធលើប្រាក់ខែជូនរដ្ឋ ហើយបានព្រមព្រៀងឲ្យក្រុមហ៊ុនកាត់​ប្រាក់ពន្ធ​នេះចេញពីប្រាក់ឈ្នួលរបស់ខ្លួន ។ ក្រុមហ៊ុន ជាអ្នកទទួលបន្ទុកបង់ពន្ធលើប្រាក់ឈ្នួលជំនួសបុគ្គលិក ។

៣.៣ ប្រាក់ឈ្នួលសុទ្ធសាធខាងលើ ត្រូវពិនិត្យឡើងវិញបន្ទាប់ពីការបញ្ចប់ដោយជោគជ័យនៃថេរវេលា​សាកល្បងខាងលើ ។ បែបបទនិងលក្ខខណ្ឌនៃការពិនិត្យឡើងវិញនេះ ត្រូវធ្វើឡើងស្របតាមគោលនយោបាយ​ស្តីពីប្រាក់និងអត្ថប្រយោជន៍បន្ថែមខាងលើ ។

៣.៤ ប្រាក់ឈ្នួលទាំងអស់ ត្រូវបើកជូនបុគ្គលិកមួយដងក្នុងមួយខែរៀងរាល់ថ្ងៃទី.........​នៃខែបន្ទាប់លើក​លែងតែមានករណីចាំបាច់ណាមួយ ។

ប្រការ៤៖ ម៉ោងការងារ

បុគ្គលិក ត្រូវបំពេញការងាររយៈពេល ៤៤ម៉ោងក្នុងមួយសប្តាហ៍ ពី(ម៉ោង ៧ និង ៣០នាទីព្រឹក ដល់ ម៉ោង ១២ និង ០០នាទីថ្ងៃត្រង់) និង (ម៉ោង ១ និង ៣០នាទីថ្ងៃត្រង់ ដល់ ម៉ោង ៥ និង ០០នាទីល្ងាច) ចាបពីថ្ងៃ ច័ន្ទ ដល់ថ្ងៃសៅរ៍ ។ បុគ្គលិក មានសិទ្ធិក្នុងការរៀបចំឲ្យមានការប្តូរវេននៃការឈប់សម្រាកប្រចាំសប្តាហ៍មិនលើសពី ៤៤ម៉ោង ។ ទោះបីជាយ៉ាងនេះក៏ដោយ បុគ្គលិកឯកភាពថា នាពេលខ្លះ ការងារខាងលើរបស់ខ្លួនតម្រូវឲ្យបុគ្គលិក​បំពេញការងារខុសពីម៉ោងពេលកំណត់ខាងលើ ។ ក្នុងករណីនេះ បុគ្គលិក យល់ព្រមបំពេញការងារបន្ថែមនោះ ហើយនឹងត្រូវទទួលបាននូវការតបស្នងស្របទៅតាមច្បាប់ការងារជាធរមាន ។

ប្រការ៥៖ ថេរវេលានៃការងារ

៥.១ កិច្ចសន្យានេះ ត្រូវបានព្រមព្រៀងគ្នាសម្រាប់រយៈពេល ២(ពីរ)ឆ្នាំ ហើយត្រូវបញ្ចប់តាមផ្លូវច្បាប់នា​ថ្ងៃទី...........ខែ.............ឆ្នាំ............ ។ ភាគីនីមួយៗត្រូវជូនដំណឹងទៅភាគីម្ខាងទៀតអំពីចេតនារបស់ខ្លួនក្នុងការ​បញ្ចប់​ឬបន្តកិច្ចសន្យានេះ យ៉ាងតិច ៣០(សាមសិប)ថ្ងៃ មុនថ្ងៃបញ្ចប់ខាងលើ ។

៥.២ កិច្ចសន្យានេះ អាចបន្តសាជាថ្មី តាមការព្រមព្រៀងរបស់ភាគីទាំងពីរ ។

៥.៣ កិច្ចសន្យានេះ ត្រូវបានចុះដោយគ្មានថេរវេលាកំណត់ ។

ប្រការ៦៖ អត្ថប្រយោជន៍ផ្សេងៗ

៦.១ បុគ្គលិក ត្រូវទទួលបានសិទ្ធិនិងកាតព្វកិច្ចផ្សេងៗដូចជាការឈប់សម្រាកបុណ្យ ការឈប់សម្រាក​ប្រចាំឆ្នាំ ការឈប់សម្រាកពិសេស ការឈប់សម្រាកសម្រាលកូន ។ល។ ស្របទៅតាមច្បាប់ និងវិធានស្តីពីការងារ​ជាធរមាន ។

៦.២ បុគ្គលិក យល់ព្រមរៀបចំឲ្យមានការបណ្តុះបណ្តាលបន្តដល់បុគ្គលិកដោយក្រុមហ៊ុនជាអ្នកចេញ​សោហ៊ុយ ។ ជាផលតបស្នង បុគ្គលិក យល់ព្រមនៅបំពេញការងារជូនក្រុមហ៊ុនយ៉ាងតិច ៦(ប្រាំមួយ)ខែ គិតចាប់ពី​កាលបរិច្ឆេទនៃការបណ្តុះបណ្តាលចុងក្រោយ ។ ក្នុងករណីដែលមានការរំលោភបំពានដោយបុគ្គលិក បុគ្គលិក​យល់ព្រមសងប្រាក់ស្នើនឹង ៥(ប្រាំ)ដង នៃប្រាក់សរុបដែលក្រុមហ៊ុនបានចំណាយសម្រាប់ការបណ្តុះបណ្តាល​ទាំងអស់ ។

ប្រការ៧៖ ការបញ្ចប់កិច្ចសន្យា

៧.១ កិច្ចសន្យានេះ ត្រូវបញ្ចប់នៅពេលដល់កាលបរិច្ឆេទបញ្ចប់ខាងលើ ។

៧.២ កិច្ចសន្យានេះ អាចត្រូវបានបញ្ចប់ការងារ ដោយភាគីណាមួយ ដោយសារមូលហេតុផ្សេងទៀតដែល​មានកំណត់នៅក្នុងច្បាប់ និង បទបញ្ជាផ្ទៃក្នុងរបស់ក្រុមហ៊ុន ។ ការបញ្ចប់កិច្ចសន្យានេះ ត្រូវធ្វើឡើងស្របតាមបែប និង នីតិវិធីដែលកំណត់ដោយច្បាប់និងបទបញ្ជាផ្ទៃក្នុងរបស់ក្រុមហ៊ុន ។

៧.៣ កិច្ចសន្យានេះ អាចត្រូវបានបញ្ចប់ដោយមិនបានការជូនដំណឹងមុន នឹងដោយមិនមានការទូទាត់សំណងអ្វីទាំងអស់ ដោយមូលហេតុជាអាទិភាពដូចខាងក្រោម៖

១-ការរំលោភបំពានលើកាតព្វកិច្ចការសម្ងាត់ដោយបុគ្គលិក

២-ការលួចឬកេងបន្លំដោយបុគ្គលិក

៣-ការបាត់បង់ទំនុកចិត្តពីក្រុមហ៊ុន

៤-អសមត្ថភាពវិជ្ជាជីវៈ

៥-មូលហេតុដែលមានកំណត់នៅក្នុងមាត្រា ៨៣នៃច្បាប់ស្តីពីការងារ ។

៧.៤ នាពេលបញ្ចប់កិច្ចសន្យានេះ បុគ្គលិក ត្រូវប្រគល់ទ្រព្យសម្បត្តិ សម្ភារៈនិងឯកសារទាំងអស់របស់​ក្រុមហ៊ុន ដែលបុគ្គលិកបានរក្សាទុក ឬដែលក្រុមហ៊ុនបានប្រគល់ឲ្យខ្លួនប្រើប្រាស់ ក្នុងរយៈពេល ៤៤ម៉ោង ។

ប្រការ៨៖ កម្មសិទ្ធិបញ្ញា

បុគ្គលិក យល់ព្រម រាល់គំនិត ស្នាដៃ ឬសមិទ្ធិផលការងារផ្សេងទៀតដែលមានលក្ខណៈជាស្នាដៃ ឬសិទ្ធិ​ដែលត្រូវបានការពារដោយច្បាប់ទាំងឡាយពាក់ព័ន្ធនឹងកម្មសិទ្ធិបញ្ញា ត្រូវបានផ្ទេរនិងប្រគល់ជូនបុគ្គលិក ហើយ​តាមរយៈនេះ ក្លាយជាកម្មសិទ្ធិបញ្ញារបស់ក្រុមហ៊ុន ។

ប្រការ៩៖ ការកែប្រែកិច្ចសន្យា

ខកនៃលក្ខខណ្ឌនៃកិច្ចសន្យានេះ អាចត្រូវបានកែប្រែតាមការឯកភាពរបស់ភាគីទាំងពីរ ។

ប្រការ១០៖ លក្ខខណ្ឌផ្សេងៗ

បុគ្គលិក ព្រមព្រៀងដូចតទៅ៖

១-ធ្វើដំណើរទៅបំពេញការងារនៅទីកន្លែងផ្សេងក្រៅពីរាជធានីភ្នំពេញ ដើម្បីបំពេញការងារចាំបាច់ដែល​ពាក់ព័ន្ធនឹងការងាររបស់ខ្លួន ។

២-មិនធ្វើការផ្សព្វផ្សាយនូវការសម្ងាត់របស់ក្រុមហ៊ុន ទាំងនាពេលកំពុងបំពេញការងារ និងក្រោយពេលចប់​កិច្ចសន្យានេះ ដូចមានកំណត់នៅក្នុង កិច្ចព្រមព្រៀងស្តីពីការរក្សាការសម្ងាត់ និងការមិនប្រកួតប្រជែង ។

៣-គោរពតាមបទបញ្ជាផ្ទៃក្នុង និងការណែនាំរបស់ក្រុមហ៊ុន ។

ប្រការ១១៖ ភាសា

កិច្ចសន្យានេះ ត្រូវបានតាក់តែង និងអនុវត្តជាភាសាខ្មែរ ។

ប្រការ១២៖ ច្បាប់អនុវត្តនិងការដោះស្រាយវិវាទ

កិច្ចសន្យានេះ ត្រូវគ្រប់គ្រងដោយច្បាប់នៃព្រះរាជាណាចក្រកម្ពុជា ជាពិសេសច្បាប់និងបទបញ្ញត្តិទាំងអស់

ស្តីពីការងារ និងបទបញ្ជាផ្ទៃក្នុងរបស់ក្រុមហ៊ុន ។ រាលវិវាទកើតឡើងទាក់ទងនឹងការអនុវត្តកិច្ចសន្យានេះ ត្រូវដោះ​ស្រាយស្របតាមនីតិវិធីច្បាប់ ជាពិសេសនីតិវិធីដែលមានកំណត់នៅក្នុងច្បាប់ស្តីពីការងារ ។

ប្រការ១៣៖ កិច្ចព្រមព្រៀងទាំងមូល

កិច្ចសន្យានេះ​កំណត់អំពីលក្ខខណ្ឌនៃការព្រមព្រៀងគ្នារវាងភាគីទាំងពីរទាក់ទងនឹងកម្មវត្ថុចាងលើ ។ ភាគីនីមួយៗ មិនទទួលខុសត្រូវ ឬជាប់កាតព្វកិច្ចដោយការធានា ការតំណាង ឬការសន្យាណាមួយ ដែលមិនមាន​ចែង នៅក្នុងកិច្ចសន្យានេះ រាល់ការសន្យា ការព្រមព្រៀង ការយល់ឃើញ ការសន្មត ដោយផ្ទាល់មាត់ ឬជាលាយ​លក្ខណ៍អក្សរ ដោយជាកំលាក់ ឬដោយតុណ្ហីភាពដែលមានមុនកាលបរិច្ឆេទនៃកិច្ចសន្យានេះ ត្រូវ​និរាករណ៍ ដោយ​បញ្ញត្តិនៃកិច្ចសន្យានេះ ។

ក្នុងករណីនេះ ឬផ្នែកណាមួយនៃកិច្ចសន្យានេះ មានលក្ខណៈផ្ទុយនឹងច្បាប់ បញ្ហានេះ នឹងមិនប៉ះពាល់ដល់​សុពលភាពនៃខកដទៃ ឬផ្នែកដទៃទៀតនោះទេ ហើយខក ឬផ្នែកដទៃទៀតនោះ នៅតែមានសុពលភាព និងចង​កាតព្វកិច្ចគូរភាគីដដែល ។

ប្រការ១៤៖ សុពលភាពនៃកិច្ចសន្យា

កិច្ចសន្យានេះ ធ្វើឡើងដោយការព្រមព្រៀងជាក់លាក់ ពិតប្រាកដ និងសេរីរបស់ភាគីទាំងពីរ ។ ភាគីទាំងពីរ​បានអាននិងបានយល់ពីខ្លឹមសារនៃកិច្ចសន្យាហើយ យល់ព្រមផ្តិតស្នាមមេដៃរបស់ខ្លួនលើកិច្ចសន្យានេះទុកជាភ-ស្តុតាងចំពោះមុខច្បាប់ ជាភាសាខ្មែរចំនួន ២(ពីរ)ច្បាប់ ។ ភាគីនិមួយៗរក្សាទុកម្នាក់មួយច្បាប់ ។

ភាគីដែលរំលោភបំពានលើ ខក និងលក្ខខណ្ឌណាមួយនៃកិច្ចសន្យានេះ ត្រូវទទួលខុសត្រូវចំពោះមុខច្បាប់​និងត្រូវទទួលបន្ទុកចេញសោហ៊ុយចំណាយទាំងអស់រួមទាំងសេវាកម្មច្បាប់ និងមេធាវីផងជូនទៅភាគីដែលរង​គ្រោះ ។

បុគ្គលិក “.............................” អគ្គនាយក....................................

ហត្ថលេខា................................. ហត្ថលេខា...................................

ឈ្មោះ........................................ ឈ្មោះ..........................................

កាលបរិច្ឆេទ................................. កាលបរិច្ឆេទ.................................

យើង..................................ជាមេធាវី

សូមបញ្ជាក់ថាភាគីទាំងអស់ពិតជាបានអានខ្លឹមសារនៃកិច្ចសន្យា

ខាងលើ និងបានយល់ព្រមចុះហត្ថលេខ/ផ្តិតស្នាមមេដៃនៅចំពោះ

មុខយើង នាថ្ងៃទី............ខែ................ឆ្នាំ.............ពិតប្រាកដមែន ។

ហត្ថលេខានិងត្រា